**Electricitatea și lumea vie**.

Actuala inteligență artificială – și întregul univers numeric care suportă curgerea omenirii actuale spre postmodernitate - se bazează pe o tehnologie electrică. În ultimele zile s-a discutat mult, în marginea târgului auto de la Paris, despre mașinile chinezești electrice care, cu prețul lor redus (subvenționat de statul comunist) tind să domine piața europeană.. (deși, Tesla continuă să se dezvolte furibund, ultima uzină fiind cea din Mexic și una programată în Turcia). Masiva colaborare a omului din ultimele două veacuri cu electricitatea poate fi însă privită și evoluționist-*bionic*, ca o exteriorizare în tehnologia umană a mașinăriei ființelor vii, știindu-se azi că transmiterea informației se face în sistemul nervos chimico-electric.

Studierea electricității animale - în care au excelat în sec XIX italienii (Volta, Galvani, Valii, Aldini, Matteuci) - a susținut și practici terapeutice, mai ales în psihiatrie ( „pasele magnetice„ și sugestia hipnotică......tratamentul lui Beard pentru neurastenia pe care a descris-o....electroșocul lui Cerletti pentru schizofrenie)..... dar și în cardiologie, în resuscitare etc... Lăsând la o parte medicina, actuala omenire se așează în ansamblul ei tot mai ferm pe temeliile unei electricități produsă fără sprijinul biologiei.. cu eliminarea nu doar a animalelor de povară.....ci și a tot ce avea - după Aristotel – *psihė* (suflet)...Deci.. și biosul fosilizat...Făcându-se apel doar la foc și la elementele difuze și neînsuflețite ce-l înconjoară... vânt.....lumină... căldură solară.... hidrogen....

**Înghesuială în lumea politică**

A apărut în vizită la Beijing Bassar Al Assad (Syria asigurând finalul „drumului mătăsii„ spre Mediterană) imediat după Maduro din Venezuela... pe când Kim Jong din Seul tocmai părăsea Rusia lui Putin.. iar ministrul chinez de externe se afla la Moscova...De cealaltă parte, Volodimir Zselenski ...ajunge la New York... la ONU – unde vorbește în fața Adunării Generale și a Consiliului de Securitate ( fără ca patru din cei cinci șefi de stat a membrilor permanenți să fie prezenți).. si apoi la Washington (unde Senatul republican devine un pic mai rezervat)...timp în care Polonia declară că nu mai livrează arme Ucrainei și nu le mai acordă viză...iar Regele Charles al III-lea al U.K. face o fastuoasă vizită la Paris..

.. (În ultimele luni au fost multe reuniuni a grupărilor de țări de pe glob: G7, BRICS, EASE, G20, Alianța Sudului (+ China) etc. Pare puțin straniu ca în vremea unor așa de perfecționate moduri de contact online...de la distanță... politicienii simt nevoia unui contact directe...semnificative... Poate că se întâlnesc nu doar pentru ei..ci ca mesaj public...?...

...Apoi, pe lângă cutremure..inundații..incendii...se precipită, cu evidență și tot felul de evenimente socio politice.... Azerbaijanul lichidează, într-o zi masca de independență a regiunii Nagorno Karabach...Nigerul se menține pe poziții anti-Franța..consolidând coridorul sub-Saharean ce izolează Africa de Europa ...Germania tot tatonează...dar pierde parteneriatul cu Franța...migranții tot năvălesc, cu zecile de mii în Lampedusa (iar Meloni pare deconcetrată)..s. a.m.d.

La Paris se lansează taxiuri zburătoare...ce se anunță funcționale pentru Jocurile Olimpice de anul viitor....Cu această cutie a Pandorei deschisă...mai facem un pas spre haosul vieții cotidiene tradiționale.....Dar...viitorul nu poate fi nici-odată exact prezis..

Papa actual se manifestă la Marseille.. în stilul obișnuit al papilor, în mijlocul unei mulțimi imense.....Dacă Ioan Paul al II-lea a excelat în astfel de meeting-uri, actualul papă a fost până acuma mai rezervat....E ciudat cum doar epoca comunistă - de la Lenin la Castro și Ceaușescu – a mai cultivat acest tip de relație cu publicul, în afara instituției catolice a papalității....

**26 Sept**

Clișeul tradițional conform căruia modernitatea se dezvoltă pe solul unei Europe creștine s-ar cere nuanțat cu precizarea că, începând cu Renașterea, ideologia dominanta în Occident a fost cea scientist masonică. Iar fundalul de credință dogmatică și filosofie perenă a acesteia derivă din sincretismul celor trei mari monoteisme, realizat în sud vestul Continentului european din vremea în care se apropiau cruciadele – și care include Kaballa – culminând (simbolic) cu figura lui Pico de la Mirandola. Știința de laborator a lui Fr. Bacon, infinitatea lumilor și gândirea lui Newton, precum ți democrația ce a expandat în America de Nord sau revoluțiile naționale de la 1848... derivă din aceasta.

**2 oct**

Simfonia 6-a a lui Ceaikovski... apogeul romantismului

**3 oct**

Vizita lui Femi O. la Timișoara

**12 oct**

Expoziția Brâncuși din Timișoara e semnificativă prin sinteza sa concentrată: Brâncuși pleacă la Paris cu mirajul sculpturii lui Rodin(care încheie epoca începută de Michelangelo)..și apoi întreaga viață nu face decât să demoleze, încet și metodic, această imagine...Alege câte o temă figurativă banală pe care o abordează inițial prin sculptură clasică...si apoi.. se menține în ea... 5....10...20 de ani.....tot subtilizând-o și abstractizând-o...în nenumărate replici...până la esențializare :cap de copil adormit....ou...începutul lumi;.....pasărea măiastră..zbor;.....tors.....cocoș....focă...pește....MadmoisellePogany...cap de femeie;....sărutul...îmbrățișarea;....coloana infinită ( masă a tăcerii )...și cam atât.

Lumea s-a rotunjit..... în a sa *sacra simplicitas*

**8 oct**

Israelul e atacat de gruparea Hamas..Din prima zi 600 morți și 100 prizonieri dintre israeliți..Război în toată regula. Nu e de mirare cu actualul guvern de extremă dreapta a lui Netanyahu, care continuă cu furie construcțiile evreiești în teritoriile ocupate, condamnate nu de mult de Consiliul de securitate al ONU....

....Atenția lumii se mai extrage puțin de la Ucraina....va urma o replică dură....

Unde va apare următorul focar de conflict ?

Europa la începutul anilor 2000 încă se mai temea de recrudescența extremi stângi...Acum, are probleme cu creșterea în pantă liniară (și se pare de neoprit) a extremei drepte populiste : Franța, Italia, Germania, Austria, Slovacia......

Cutremur de amploare în Afganistan ....2000 morți doar la prima evaluare...E al treilea mare cutremur în acest an, după cele din Turcia şi Maroc.....Cât despre incendii și inundații.. să nu mai vorbim, căci acestea sunt la suprafața pământului... stricat de oameni...

Dar subteranele diavolului?....ce le-a pornit ?

Documentar despre anul 1990 în Germania – imediat după reunificare - și crima împotriva celui care administra lichidarea activelor – a avuțiilor – neprofitabile ale RDG (prin vânzarea lor particularilor din RFG și întreaga lume)...împușcat de un lunetist în propria-i casă. Fapt ce a dus la proteste crescânde ale populației de aici din fosta RDG, cu manifestări ce creșteau de la o zi la alta...Și care s-au potolit la o săptămâna după crimă.

Oficial nici până în prezent nu s-au descoperit autorii...iar cei din RDG au rămas doar cu 6% din fostele lor proprietăți...

Întrebare; *quid prodest ?*

**9 oct.**

În Vechiul Egipt pe vremea lui Ramses al II-lea și al III\_lea basoreliefurile consemnează că generalii vin în fața Faraonului aducând dovada cohortelor învinse prin depunerea unui braț tăiat sa a unui penis...organele virile...

Zelenski face o vizită de câteva ore la București dar renunță să-și țină discursul în fața camerelor reunite ale Parlamentului ( de frica unui eventual scandal din partea AUR... sau a lui Șoșoacă care i-a trimis o scrisoare de amenințare prin Ambasadă ? )....și pleacă în grabă la Brussel, la întâlnirea NATO,..... probabil ( sau sigur) cu gândul la evenimentele din Israel (care vor capta atenția internațională și-i vor eclipsa rolul de primadonă printre politicienii lumii)... și la alegerile de anul viitor ... din Rusia.. UE... SUA ... România....și Ucraina....

**13. octombrie**

După Gioconda lui Leonardo și alte picturi ale Renașterii italiene, pictorii Europei au descoperit peisajul......și s-au lansat furibund în pictări de priveliști...inclusiv în superbia munților..... până la revoluția impresionismului....Iar în cuplu cu arta grădinilor pe care acest colț a lumii tot atunci a descoperit-o...a dezvoltat estetica contemplării naturii, mai mult sau mai puțin controlată și manipulată......Care...s-a diferențiat apoi cu vedute din văzduh...de sub ape...din cosmos...de la microscopul electronic ș.a.m.d.

Acum.... câmpurile și deșerturile se umplu cu panouri solare...dealurile și malurile mărilor cu instalații eoliene....iar mai nou, se dezvoltă exploatarea hidraulică a râurilor mici, care le va devia cursul..... metodic.... pe întreg mapamondul.....

Ce vom mai contempla ..?..

**13 Noiembrie**

Condiția tragică a războiului din Gaza. Ambele părți au dreptate......Hamasul mută în agresivitate neconvențională așteptarea insuportabilă a palestinienilor de a fi tratați ca egali ...ce au dreptul la un stat (iar recent Netanyahu – poate împins de guvernul său ultranaționalist – a fluturat de la tribuna ONU o viitoare hartă a regiunii, în care palestinienii nu apar)..

..Israelul..vrea să-și consolideze o prezență stabilă într-o preajmă ostilă..pe care nu știe (nu vrea sau nu poate) să o gestioneze...

Care va fi viitorul ?........Deocamdată de neimaginat...la fel ca pentru Ucraina...

- Caz și cazuistică ( comunicare pentru Sibiu).......o poveste teribilă despre abstracțiile pe care se sprijină textura vieții și realității noastre umane, clădită pe limbaj....Căci *cazul* – casus -(juridic) al antichității ne trimite la *lucru* - pragma/res/das Ding (= lucru de dezbătut într-o comunitate umană)...inserându-ne într-un lanț de supracategorii de tip.....TRANSCEDENTALIA....precum:....*ființă*....(ens)...*ceva*....(Tis)...*chestiune*...*unu* (multiplu)....*stare* etc. etc.....Terminând cu *realitatea* noastră cea de toate zilele ( res-realitate).....

Comentarea unei astfel de teme arată cât de aproape e semantic fenomenologică a lui Heidegger de jocurile lingvistice ale lui Wittgenstein, Deci:

*E cazul să face caz de cazul cazului*....!!.....

**19 Nov.** De la începutul războiului din Ucraina, SUA a cheltuit pentru sprijinirea militară a acesteia 24 miliarde de dolari...și câți se vor mai cheltui......

**21 Nov**. Moare Nelu Br...

**1 Decembrie** Moare Kissinger, la 100 ani (la fel ca Sabato)....

SUA se naște în sec. XIX odată cu Războiul pentru abolirea sclaviei și cucerirea „vestului sălbatic„...în care e cvasiexterminată populația de indieni (adică aceia care nu muriseră încă de bolile aduse de europeni, la care indigenii nu erau imuni)...

O țară de venetici întreprinzători...

Un film ce ecranizează – în stilul reconstituirii – episodul Breivik din Norvegia....personajul fiind bine conturat în rigiditatea aberantă a gândirii și convingerilor sale.. care apare ca adevăratul blestem....Într-un pasaj de la proces, unul dintre tinerii ce au supraviețuit îi aruncă în față că „ el va trăii sperând și având poate deziluzii..dar întrețesut sufletește cu ai lui...și nu într-o izolare glacială„.....

Blestemul singurătății funciare....pentru cel ce-l poartă și pentru cei din jurul său....

Decembrie.

Reconstituirile istorice care devin acum posibile prin filmele de TV – pe Viasat History – ne relevă istorii fabuloase, ca cele a succesivelor regine cu numele de Cleopatra din Egiptul Ptolemeic..unele de-a-dreptul fantastice...ca de ex. Cleopatra a III-a.. ce împarte succesiv și împreună puterea cu fratele și fica sa.....în combinații familiare incredibile...

**13. Decembrie**...La COP28 în Dubai se ajunge, în sfârșit, la un acord final ce prevede eliminarea combustibilului fosil – gaz, petrol cărbune – în următoarele decenii....Combustibil ce a mișcat energetic omenirea în uriașul său salt industrial din ultimii 200 ani... Punând-o ulterior la zid prin încălzirea globală....Se pare că a fost păcatul oamenilor de a exploata viața...și după moarte... Și care s-a răzbunat...

Acum, *miracolul orientului mijlociu* ce s-a născut din deșert pe bază de petrodolari, va trebui să demonstreze cum se poate converti profitabil și cu sens o bogăție uriașă într-un timp scurt, contra cronometru.......Provocarea e pe deoparte pentru inteligența tehnico practică lumii contemporane....pe de altă...una de poziționare a unor populații ajunse fără de istorie la vârf:....Cum își vor putea menține locul în istorie?

În Argentina, hipomaniacalul fantast Javier Milei – după ce s-a instalat ca președinte în prezența omologului său Zelenski – își începe reformele radicale cu o drastică devalorizare de 50% ( probabil înainte de a renunța complet la moneda națională în favoarea dolarului, așa cum a promis)....Să vedem cum se va descurca omenirea cu *cazurile* Milei, dacă crede că a găsit o soluție pentru încălzirea globală...

Xi Jiping vizitează Vietnamul...nu mult timp după ce a fost acolo președintele SUA, Joe Biden....Două țări comuniste din Asia, care afirmă acum că relațiile lor sunt mai bune ca niciodată....și etalează, ambele, un steag roșu cu secera și ciocanul !!!

Câte decenii mai va putea fi viabil acest simbol lenininist de la începutul sec XX, e la marginea Europei ?

În Bulgaria se demontează un monument sovietic......În ultimul deceniu am asistat probabil la cea mai amplă demolare a monumentelor din istoria Europei... în Estul ei...ce fusese sub dominația URSS....În Egiptul antic erau șterse doar stelele faraonilor....acum sunt date jos și statuile ce reprezintă soldați ce se luptau împotriva nazismului...